钦定古今图书集成/明伦汇编/氏族典/第257卷 > 王隐
## 钦定古今图书集成/明伦汇编/氏族典/第257卷 > 王隐

按《晋书王隐传》：“隐字处叔，陈郡陈人也。以儒素自守，
不交势援，博学多闻。太兴初，召为著作郎，令撰《晋史》
豫平王敦功，赐爵平陵乡侯。时著作郎虞预私撰《晋
书》，而生长东南，不知中朝事，数访于隐，并借隐所著
书窃写之，所闻渐广。自后更疾隐，交结豪贵，共为朋
党以斥隐。竟以谤免，黜归于家，贫无资用，书遂不就。”
乃依庾亮于武昌，亮供其纸笔，书乃得成，诣阙上之。
年七十馀，卒于家。